CELEX: 32019R0724
Language: fi
Date: 2019-05-10 00:00:00
Title: Komission täytäntöönpanoasetus (EU) 2019/724, annettu 10 päivänä toukokuuta 2019, täytäntöönpanoasetuksen (EU) N:o 686/2012 muuttamisesta siltä osin kuin on kyse esittelevien jäsenvaltioiden ja rinnakkaisesittelijöinä toimivien jäsenvaltioiden nimeämisestä tehoaineita glyfosaatti, lambda-syhalotriini, imatsamoksi ja pendimetaliini varten sekä täytäntöönpanoasetuksen (EU) N:o 844/2012 muuttamisesta siltä osin kuin on kyse mahdollisuudesta, että ryhmä jäsenvaltioita hoitaa yhteisesti esittelevän jäsenvaltion tehtävän (ETA:n kannalta merkityksellinen teksti.)

13.5.2019   
               
               
                  FI
               
               
                  Euroopan unionin virallinen lehti
               
               
                  L 124/32
               
            
         KOMISSION TÄYTÄNTÖÖNPANOASETUS (EU) 2019/724,
         annettu 10 päivänä toukokuuta 2019,
         täytäntöönpanoasetuksen (EU) N:o 686/2012 muuttamisesta siltä osin kuin on kyse esittelevien jäsenvaltioiden ja rinnakkaisesittelijöinä toimivien jäsenvaltioiden nimeämisestä tehoaineita glyfosaatti, lambda-syhalotriini, imatsamoksi ja pendimetaliini varten sekä täytäntöönpanoasetuksen (EU) N:o 844/2012 muuttamisesta siltä osin kuin on kyse mahdollisuudesta, että ryhmä jäsenvaltioita hoitaa yhteisesti esittelevän jäsenvaltion tehtävän
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 19 artiklan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksella (EU) N:o 686/2012 (2) jaetaan tehoaineen arviointi esittelevälle jäsenvaltiolle ja rinnakkaisesittelijänä toimivalle jäsenvaltiolle uusimismenettelyä varten. Koska tehoaineiden glyfosaatti, imatsamoksi ja pendimetaliini arviointia ei ole vielä jaettu esittelevälle jäsenvaltiolle eikä rinnakkaisesittelijänä toimivalle jäsenvaltiolle ja niiden hyväksynnän voimassaolo päättyy 1 päivän tammikuuta 2022 ja 31 päivän joulukuuta 2024 välisenä aikana, on aiheellista tehdä kyseinen jako.
                  
               
                     (2)
                  
                  
                     Jako olisi suoritettava niin, että vastuut ja työmäärä jakautuvat tasapuolisesti jäsenvaltioiden kesken.
                  
               
                     (3)
                  
                  
                     Poikkeuksellisissa tapauksissa tietyn tehoaineen arviointiin liittyvä odotettu työmäärä ja asian monimutkaisuus saattaa ylittää yksittäisen jäsenvaltion valmiudet toimia esittelijänä yhden rinnakkaisesittelijänä toimivan jäsenvaltion tuella. Tällaisissa tapauksissa voi olla perusteltua jakaa työmäärä laajemmin ja koota yhteen usean jäsenvaltion asiantuntemus nimeämällä ryhmä jäsenvaltioita, jotka toimivat yhteisesti esittelevänä jäsenvaltiona. Sen vuoksi olisi selvennettävä, että on mahdollista, että ryhmä jäsenvaltioita voi yhteisesti hoitaa esittelevän jäsenvaltion tehtävän. Tällaisessa tapauksessa ei ole tarpeen nimetä rinnakkaisesittelijänä toimivaa jäsenvaltiota. Näin ollen silloin, kun useampi jäsenvaltio hoitaa yhteisesti esittelevän jäsenvaltion tehtävän, niiden olisi sovittava työn organisoinnin yksityiskohdista. Tätä taustaa vasten tehoaineen glyfosaatti arviointi olisi osoitettava ryhmälle jäsenvaltioita, jotka toimivat yhteisesti esittelevänä jäsenvaltiona.
                  
               
                     (4)
                  
                  
                     Imatsamoksin osalta arviointi olisi osoitettava Kreikalle esittelevänä jäsenvaltiona ja Italialle rinnakkaisesittelijänä toimivana jäsenvaltiona.
                  
               
                     (5)
                  
                  
                     Pendimetaliinin osalta arviointi olisi osoitettava Ruotsille esittelevänä jäsenvaltiona ja Alankomaille rinnakkaisesittelijänä toimivana jäsenvaltiona.
                  
               
                     (6)
                  
                  
                     Asianomaisten jäsenvaltioiden suostumuksella katsotaan myös tarpeelliseksi vaihtaa tehoaineen lambda-syhalotriini osalta esittelevä jäsenvaltio ottaen samalla huomioon vastuiden ja työmäärän tasapuolinen jakautuminen jäsenvaltioiden kesken. Lambda-syhalotriinin uusimismenettelyä varten arviointi olisi osoitettava Kreikalle esittelevänä jäsenvaltiona, kun taas Ranska säilyy edelleen rinnakkaisesittelijänä toimivana jäsenvaltiona.
                  
               
                     (7)
                  
                  
                     Komission täytäntöönpanoasetuksessa (EU) N:o 844/2012 (3) säädetään tehoaineiden uusimismenettelyn täytäntöönpanemisesta asetuksen (EY) N:o 1107/2009 mukaisesti.
                  
               
                     (8)
                  
                  
                     Täytäntöönpanoasetuksessa (EU) N:o 844/2012 säädetään siitä, että hakemusten ja myöhemmin toimitettavien täydentävien asiakirja-aineistojen käsittelyn ja niiden arvioinnin suorittaa yksi jäsenvaltio esittelevänä jäsenvaltiona tukenaan rinnakkaisesittelijänä toimiva yksi jäsenvaltio. Menettelysääntöjä olisi kuitenkin selvennettävä edellä tarkoitettuja poikkeuksellisia tapauksia varten, joissa arviointi osoitetaan ryhmälle jäsenvaltioita, jotka toimivat yhteisesti esittelevänä jäsenvaltiona täytäntöönpanoasetuksen (EU) N:o 686/2012 mukaisesti. Tämän ryhmän olisi vastattava yhteisesti tehtävästä, joka on annettu esittelevälle jäsenvaltiolle täytäntöönpanoasetuksella (EU) N:o 844/2012.
                  
               
                     (9)
                  
                  
                     Uusimismenettelyä varten olisi selvennettävä mahdollisuuksia periä maksuja ja palkkioita asetuksen (EY) N:o 1107/2009 74 artiklan mukaisesti.
                  
               
                     (10)
                  
                  
                     Sen vuoksi täytäntöönpanoasetuksia (EU) N:o 686/2012 ja (EU) N:o 844/2012 olisi muutettava.
                  
               
                     (11)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) N:o 686/2012 muuttaminen
            Muutetaan täytäntöönpanoasetus (EU) N:o 686/2012 seuraavasti:
            
                        1)
                     
                     
                        Korvataan 1 artikla seuraavasti:
                        
                           ”1 artikla
                           Uusimismenettelyä varten liitteen ensimmäisessä sarakkeessa luetellun kunkin tehoaineen arviointi annetaan joko kyseisen liitteen toisessa sarakkeessa ilmoitetulle esittelevälle jäsenvaltiolle sekä kyseisen liitteen kolmannessa sarakkeessa ilmoitetulle rinnakkaisesittelijänä toimivalle jäsenvaltiolle tai tapauksen mukaan kyseisen liitteen neljännessä sarakkeessa ilmoitetulle ryhmälle jäsenvaltioita, jotka toimivat yhteisesti esittelevänä jäsenvaltiona. Jälkimmäisessä tapauksessa ei nimetä rinnakkaisesittelijää.”
                        
                     
                  
                        2)
                     
                     
                        Muutetaan liite tämän asetuksen liitteen mukaisesti.
                     
                  
         
            2 artikla
            Täytäntöönpanoasetuksen (EU) N:o 844/2012 muuttaminen
            Muutetaan täytäntöönpanoasetus (EU) N:o 844/2012 seuraavasti:
            
                        1)
                     
                     
                        Muutetaan 1 artiklan 1 kohta seuraavasti:
                        
                                    a)
                                 
                                 
                                    korvataan ensimmäinen alakohta seuraavasti:
                                    ”Rajoittamatta neljännen alakohdan soveltamista tehoaineen tuottajan on toimitettava tehoaineen hyväksynnän uusimista koskeva hakemus viimeistään kolme vuotta ennen hyväksynnän voimassaolon päättymistä komission täytäntöönpanoasetuksessa (EU) N:o 686/2012 (*1) olevan liitteen toisessa sarakkeessa vahvistetulle esittelevälle jäsenvaltiolle ja kyseisen liitteen kolmannessa sarakkeessa vahvistetulle rinnakkaisesittelijänä toimivalle jäsenvaltiolle, tai kullekin jäsenvaltiolle, joka kuuluu kyseisen liitteen neljännessä sarakkeessa vahvistettuun ryhmään jäsenvaltioita, jotka toimivat yhteisesti esittelevänä jäsenvaltiona.
                                    
                                       (*1)  Komission täytäntöönpanoasetus (EU) N:o 686/2012, annettu 26 päivänä heinäkuuta 2012, tehoaineiden arvioinnin jakamisesta jäsenvaltioiden kesken uusimismenettelyä varten (EUVL L 200, 27.7.2012, s. 5).”;"
                        
                                 
                              
                                    b)
                                 
                                 
                                    lisätään neljäs, viides ja kuudes alakohta seuraavasti:
                                    ”Kun täytäntöönpanoasetuksen (EU) N:o 686/2012 liitteen neljännessä sarakkeessa vahvistettu ryhmä jäsenvaltioita hoitaa yhteisesti esittelevän jäsenvaltion tehtävän, rinnakkaisesittelijänä toimivaa jäsenvaltiota ei nimetä. Tässä tapauksessa kaikkia tämän asetuksen viittauksia ’esittelevään jäsenvaltioon’ pidetään viittauksina ’ryhmään jäsenvaltioita, jotka toimivat yhteisesti esittelevänä jäsenvaltiona’.
                                    Ennen hakemuksen jättämisen määräajan päättymistä jäsenvaltioiden, jotka toimivat yhteisesti esittelevänä jäsenvaltiona, on sovittava kaikkien tehtävien ja työmäärän jakamisesta.
                                    Jäsenvaltioiden, jotka kuuluvat esittelevänä jäsenvaltiona yhteisesti toimivien jäsenvaltioiden ryhmään, on pyrittävä pääsemään yhteisymmärrykseen arvioinnin kuluessa.”;
                                 
                              
                  
                        2)
                     
                     
                        Korvataan 11 artiklan 2 kohdan h alakohta seuraavasti:
                        
                                    ”h)
                                 
                                 
                                    tarvittaessa ne seikat esittelevän jäsenvaltion tekemässä arvioinnissa, joista rinnakkaisesittelijänä toimiva jäsenvaltio ei ollut samaa mieltä, tai tapauksen mukaan ne seikat, joista ei päästy sopimukseen esittelevänä jäsenvaltiona yhteisesti toimivien jäsenvaltioiden ryhmän muodostavien jäsenvaltioiden välillä.”;
                                 
                              
                  
                        3)
                     
                     
                        Lisätään 13 a artikla seuraavasti:
                        
                           ”13 a artikla
                           Maksut ja palkkiot
                           Jäsenvaltiot voivat vaatia maksujen ja palkkioiden maksamista asetuksen (EY) N:o 1107/2009 74 artiklan mukaisesti tämän asetuksen soveltamisalalla toteuttamistaan toimista aiheutuvien kustannusten perimiseksi.”
                        
                     
                  
         
            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä toukokuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 309, 24.11.2009, s. 1.
         
            (2)  Komission täytäntöönpanoasetus (EU) N:o 686/2012, annettu 26 päivänä heinäkuuta 2012, tehoaineiden arvioinnin jakamisesta jäsenvaltioiden kesken uusimismenettelyä varten (EUVL L 200, 27.7.2012, s. 5).
         
            (3)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).
      
      
         
            LIITE
            Muutetaan täytäntöönpanoasetuksen (EU) N:o 686/2012 liite seuraavasti:
            
                        1)
                     
                     
                        lisätään B osaan neljäs sarake seuraavasti otsikolla:
                        ”Ryhmä jäsenvaltioita, jotka toimivat yhteisesti esittelevänä jäsenvaltiona (kansallisen kielen mukaisesti aakkosjärjestyksessä)”;
                     
                  
                        2)
                     
                     
                        Muutetaan C osa seuraavasti:
                        
                                    a)
                                 
                                 
                                    lisätään neljäs sarake seuraavasti otsikolla: ”Ryhmä jäsenvaltioita, jotka toimivat yhteisesti esittelevänä jäsenvaltiona (kansallisen kielen mukaisesti aakkosjärjestyksessä)”;
                                 
                              
                                    b)
                                 
                                 
                                    lisätään geraniolia koskevan kohdan jälkeen kohta seuraavasti:
                                    
                                                Tehoaine
                                             
                                             
                                                Esittelevä jäsenvaltio
                                             
                                             
                                                Rinnakkaisesittelijänä toimiva jäsenvaltio
                                             
                                             
                                                Ryhmä jäsenvaltioita, jotka toimivat yhteisesti esittelevänä jäsenvaltiona (kansallisen kielen mukaisesti aakkosjärjestyksessä)
                                             
                                          
                                                ”Glyfosaatti
                                             
                                             
                                                 
                                             
                                             
                                                 
                                             
                                             
                                                FR, HU, NL, SE”
                                             
                                          
                              
                                    c)
                                 
                                 
                                    lisätään Helicoverpa armigera nucleopolyhedrovirus -monisärmiövirus (HearNPV):tä koskevan kohdan jälkeen kohta seuraavasti:
                                    
                                                Tehoaine
                                             
                                             
                                                Esittelevä jäsenvaltio
                                             
                                             
                                                Rinnakkaisesittelijänä toimiva jäsenvaltio
                                             
                                             
                                                Ryhmä jäsenvaltioita, jotka toimivat yhteisesti esittelevänä jäsenvaltiona (kansallisen kielen mukaisesti aakkosjärjestyksessä)
                                             
                                          
                                                ”Imatsamoksi
                                             
                                             
                                                EL
                                             
                                             
                                                IT”
                                             
                                             
                                                 
                                             
                                          
                              
                                    d)
                                 
                                 
                                    korvataan tehoainetta lambda-syhalotriini koskeva kohta seuraavasti:
                                    
                                                Tehoaine
                                             
                                             
                                                Esittelevä jäsenvaltio
                                             
                                             
                                                Rinnakkaisesittelijänä toimiva jäsenvaltio
                                             
                                             
                                                Ryhmä jäsenvaltioita, jotka toimivat yhteisesti esittelevänä jäsenvaltiona (kansallisen kielen mukaisesti aakkosjärjestyksessä)
                                             
                                          
                                                ”Lambda-syhalotriini
                                             
                                             
                                                EL
                                             
                                             
                                                FR”
                                             
                                             
                                                 
                                             
                                          
                              
                                    e)
                                 
                                 
                                    lisätään Paecilomyces fumosoroseus kanta Fe9901:tä koskevan kohdan jälkeen kohta seuraavasti:
                                    
                                                Tehoaine
                                             
                                             
                                                Esittelevä jäsenvaltio
                                             
                                             
                                                Rinnakkaisesittelijänä toimiva jäsenvaltio
                                             
                                             
                                                Ryhmä jäsenvaltioita, jotka toimivat yhteisesti esittelevänä jäsenvaltiona (kansallisen kielen mukaisesti aakkosjärjestyksessä)
                                             
                                          
                                                ”Pendimetaliini
                                             
                                             
                                                SE
                                             
                                             
                                                NL”